Ove Bang
Store norske leksikon,Kunst og estetikk,Arkitektur og landskap,Arkitekter og arkitektur-institusjoner,Norske arkitekter og arkitektkontorer fra 1900 til i dag
Ove Bang var en norsk arkitekt. Bang tok eksamen ved Norges tekniske høgskole i 1917 og hadde egen praksis i Oslo fra 1930.
Arbeidene hans i Oslo hører til de beste og mest karakteristiske eksemplene på 1930-årenes funksjonalisme i Norge. Blant disse er villaer, som den han tegnet for John P. Ditlev-Simonsen i Hoffsjef Løvenskiolds vei ved Åsjordet stasjon (1937). To slike funksjonalistiske bygg som er synlige i bybildet i Oslo er Samfunnshuset ved Arbeidersamfunnets plass (1940) og hotellet og forsamlingshuset for Det norske lutherske Indremisjonsselskap i Staffeldts gate (1935). Ove Bang tegnet mange hyttebygg. I disse var det synlig, ikke minst i materialvalget, at han forsto de hjemlige norske tradisjonene. I de siste årene sine var Bang spesielt opptatt av hvordan den norske bygningstradisjonen kunne bli forent med den nye internasjonale modernismen. Les mer i Store norske leksikon Ove Bang i Norsk biografisk leksikon Over Bang i Norsk kunstnerleksikon funksjonalisme - arkitektur modernisme Litteratur Blakstad, Gudolf & Herman Munthe-Kaas: Arkitekt Ove Bang, 1943 Findal, Wenche: Mellom tradisjon og modernitet: arkitekt Ove Bang og den funksjonelle syntese, 1998, isbn 82-00-12976-4, Finn boka   Ove Bang, Lars Backer, 1999 (Norsk arkitekturmuseum, Tegningssamlingen, nr. 1, 1999), isbn 82-91773-03-3, Finn boka   Bauwelt, 1995, Nr. 33  Byggekunst, årg. 77, nr. 4, 1995 (tema: Ove Bang)